**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΣΤΑΤΙΣΤΙΚΟ ΠΡΟΓΡΑΜΜΑ**

**2021**

A. Βασικός στόχος του Υπουργείου Παιδείας και Θρησκευμάτων για το 2021 είναι η διασφάλιση και περαιτέρω βελτίωση της ποιότητας των στατιστικών του, με παράλληλη εξοικονόμηση ανθρώπινων και οικονομικών πόρων και η διατήρηση της εμπιστοσύνης των χρηστών στις παραγόμενες στατιστικές.

Το Στατιστικό Πρόγραμμα Εργασιών του Υπουργείου Παιδείας και Θρησκευμάτων (Υ.ΠΑΙ.Θ.) και των εποπτευόμενων φορέων του για το 2021

δεν παρουσιάζει διαφοροποιήσεις στην παραγωγή των στατιστικών που αφορούν στην Πρωτοβάθμια και Δευτεροβάθμια Εκπαίδευση καθώς και στα στατιστικά των βαθμολογικών επιδόσεων Πανελλαδικών Εξετάσεων - προτιμήσεων των υποψηφίων για εισαγωγή στην Τριτοβάθμια Εκπαίδευση. Επίσης, δεν προβλέπεται διαφοροποίηση στην έρευνα για τη μαθητική διαρροή.

 Β. Πρωταρχικοί στόχοι του Υ.ΠΑΙ.Θ. για το 2021 είναι:

1. Η αναζήτηση νέων στατιστικών εργασιών που παράγει το Υ.ΠΑΙ.Θ. και πληρούν τις βασικές προϋποθέσεις ώστε να ενταχθούν στη διαδικασία πιστοποίησής τους ως επισήμων από την ΕΛΣΤΑΤ.
2. Η μέριμνα για τη συνεχή ενημέρωση των χρηστών σχετικά με την **μεθοδολογία** των στατιστικών διαδικασιών, συμπεριλαμβανομένης της χρήσης δεδομένων από διοικητικές πηγές και την **ποιότητα** του στατιστικού προϊόντος, σε σχέση με τα κριτήρια ποιότητας για τις ευρωπαϊκές στατιστικές
3. Μετά την ολοκλήρωση εκ μέρους του Υ.ΠΑΙ.Θ. της υλοποίησης των βημάτων που απαιτούνταν για την πιστοποίηση από την ΕΛΣΤΑΤ των υπό διαδικασία πιστοποίησης στατιστικών ως επισήμων εκκρεμεί ο σχολιασμός από την ΕΛΣΤΑΤ των σχεδίων των εκθέσεων ποιότητας και των εσωτερικών εγκυκλίων ώστε να οριστικοποιηθούν και στη συνέχεια να αναρτηθούν εξ’ αυτών οι εκθέσεις ποιότητας στην οικεία ιστοσελίδα.

Τέλος, επισημαίνεται ότι το Υ.ΠΑΙ.Θ συνδράμει την ΕΛΣΤΑΤ μέσω της επιστημονικής ομάδας που έχει συσταθεί για την εφαρμογή του Μνημονίου Συνεργασίας σε θέματα που αφορούν στην ανάπτυξη της στατιστικής παιδείας και στην παραγωγή στατιστικών σε όλες τις βαθμίδες εκπαίδευσης.

